பெருபாரி வழக்கு
'''பெருபாரி வழக்கு'''  ('''Berubari Union Case'''), 1947-இல் [[இந்தியப் பிரிவினை|இந்திய-பாகிஸ்தான்]] பிரிவினையின் போது,  இந்திய-பாகிஸ்தான் எல்லைப்பகுதிகளில்   [[இந்து சமயம்|இந்துக்கள்]] மற்றும் [[சீக்கியம்|சீக்கியர்கள்]] பெரும்பான்மையாக வாழும் கிராமங்களை [[இந்தியா]]விற்கும், [[இசுலாம்|இசுலாமியர்கள்]] பெரும்பான்மையாக வாழும் கிராமங்களை [[பாகிஸ்தான்| பாகிஸ்தானுக்கும்]] பிரித்து வழங்கி அளவிடுவதற்கு   [[சிரில் ஜான் இராட்கிளிப்]]  எனும் [[ஐக்கிய இராச்சியம்|பிரித்தானியர்]] நியமிக்கப்பட்டார். இவருக்கு உதவிட [[இந்திய தேசிய காங்கிரசு]] கட்சியிலிருந்து 2 நபர்களும், பாகிஸ்தான் [[முஸ்லீம் லீக்]] கட்சியிலிருந்து 2 நபர்களும் நியமிக்கப்பட்டனர். 
 
 [[இராட்கிளிப் கோடு|இராட்கிளிப் எல்லைக்கோட்டின்]]படி [[மேற்கு வங்காளம்| மேற்கு வங்காள]] மாநிலத்தின் [[ஜல்பைகுரி மாவட்டம்|ஜல்பைகுரி மாவட்டத்தில்]] [[இந்து சமயம்|இந்துக்கள்]] அதிகமாக வாழ்ந்த பெருபாரி எனும் கிராமத்தை இந்தியாவிற்கு வழங்கப்பட்டது.  
 
 ஆனால் பெருபாரி கிராமத்தை இந்தியாவிற்கு வழங்கியதை,  எல்லைப் பிரிப்பு ஆவணங்களில் குறிப்பிட   இராட்கிளிப் தலைமையிலான குழுவினர் மறந்து விட்டனர்.
 பின்னர் இச்செய்தி அறிந்த [[பாகிஸ்தான்]],  [[பெருபாரி]] கிராமத்தை  பாகிஸ்தான் வரைபடத்தில் சேர்த்துக் கொண்டது. இதனால் [[பெருபாரி]] கிராமத்தின் உரிமை குறித்து இந்திய – பாகிஸ்தானுக்கும்  இடையே பெரும் பிணக்குகள் ஏற்பட்டது. 
 
 1958-இல் [[இந்தியப் பிரதமர்]] [[ஜவகர்லால் நேரு]]வுக்கும் – பாகிஸ்தான் பிரதமர் பெரோஷா நூன் என்பவருக்கும் இடையே ஏற்பட்ட ஒப்பந்தப்படி,  பெருபாரி கிராமத்தை இந்தியா – பாகிஸ்தான் அரசுகள் பிரித்துக் கொண்டதால்  இப்பிணக்கு தீர்க்கப்பட்டது.   
 
 மேற்கு வங்காள மாநில அரசின் இசைவின்றி,  மாநிலத்தில் உள்ள  பெருபாரி  கிராமத்தின் பகுதிகளை பாகிஸ்தானுக்கு [[இந்திய அரசு]] வழங்கியது. இச்செயல் இந்திய அரசியலமைப்புச் சட்டத்திற்கு எதிரானது என கூறி [[இந்திய அரசு]]க்கு எதிராக, [[இந்திய உச்ச நீதிமன்றம்|இந்திய உச்ச நீதிமன்றத்தில்]] வழக்கு பதியப்பட்டது. 
 
 [[இந்திய அரசியலமைப்பு|இந்திய அரசியலமைப்புச் சட்டம்]], பிரிவு 3 (சி)-கீழ் இந்திய நாடாளுமன்றத்திற்கு  ஒரு மாநிலத்தின் எல்லையைக் குறைப்பதற்கு மட்டுமே அதிகாரம் உண்டு என்றும்; ஆனால் இந்திய நாட்டின் பரப்பை குறைக்க அதிகாரம் இல்லை என 14 மார்ச் 1960-இல் [[இந்திய உச்ச நீதிமன்றம்]] தீர்ப்பு வழங்கியது.&lt;ref&gt;{{Cite web |url=https://lawbriefs.in/in-re-berubari-union-case-1960-legislative-action-is-necessary-for-the-implementation-of-agreement-relating-to-berubari-union/ |title=Berubari Union Case, 1960 |access-date=2020-03-25 |archive-date=2020-03-25 |archive-url=https://web.archive.org/web/20200325171729/https://lawbriefs.in/in-re-berubari-union-case-1960-legislative-action-is-necessary-for-the-implementation-of-agreement-relating-to-berubari-union/ |url-status=dead }}&lt;/ref&gt;   
 
 எனவே அரசியல் அமைப்புச் சட்டப் பிரிவு 3 (சி)-இல் தேவையான திருத்தம் செய்து பெருபாரி கிராமத்தின் பகுதிகளை பாகிஸ்தானுக்கு [[இந்திய அரசு]] வழங்கியதை நியாப்படுத்த முடிவு செய்தது.  1960-ஆம் ஆண்டில் இந்திய நாடாளுமன்றத்தில் பெரும்பான்மை வாக்குகள் வித்தியாசத்தில் நிறைவேற்றப்பட்ட 9–வது [[இந்திய அரசியலமைப்புச் திருத்தத் சட்டம், 1960]] மூலம்,  பெருபாரி கிராமத்தின் பகுதியை பாகிஸ்தானுக்கு இந்திய அரசு வழங்கியது குறித்து எழுந்த  கருத்துகளுக்கு முற்றுப்புள்ளி வைக்கப்பட்டது.
 
 [[இந்திய அரசு]] இனி வருங்காலங்களில்  பிற நாடுகளுடன் மேற்கொள்ளும்  எல்லை  நிலப்பிரச்சனை முடிவு கட்ட வேண்டி போடப்படும் ஒப்பந்தங்கள், அரசியல் அமைப்பு சட்டத்தில் திருத்தம் செய்யாமல் மேற்கொள்ளலாம் என  [[இந்திய உச்ச நீதிமன்றம்]] தெரிவித்தது.  ஆனால் இது போன்ற முடிவுகளை எடுக்கும் போது நாடாளுமன்றத்தின் பெரும்பான்மை வாக்குகள் வேண்டும்  என்றும் கருத்து கூறியது. 
 
 2015-ஆம் ஆண்டில் 100-வது [[இந்திய அரசியல் அமைப்புத் திருத்தச் சட்டம், 2015]]-கீழ்,  [[வங்காள தேசம்| வங்காள தேசத்தின்]] எல்லையோரத்தில் [[இந்து சமயம்|இந்துக்கள்]] பெரும்பான்மையாக வாழும் கிராமங்களை இந்தியாவிற்கும்; அதே போல் இந்தியாவின் [[மேற்கு வங்காளம்]], [[திரிபுரா]] மற்றும்  [[மேகாலயா]] மாநிலங்களின் எல்லையில் [[இசுலாம்|இசுலாமியர்கள்]] பெரும்பான்மையாக வாழும் கிராமங்களை வங்காள தேசத்திற்கும் பரஸ்பரம் மாற்றி கொள்ள, இந்திய நாடாளுமன்றத்திற்கு அதிகாரம் வழங்கப்பட்டது.
 
 ==இதனையும் காணக்==
 * [[கோலக் நாத் வழக்கு]]
 * [[கேசவாநந்த பாரதி வழக்கு]]
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 * [https://lawbriefs.in/in-re-berubari-union-case-1960-legislative-action-is-necessary-for-the-implementation-of-agreement-relating-to-berubari-union/   Berubari Union Case, 1960] {{Webarchive|url=https://web.archive.org/web/20200325171729/https://lawbriefs.in/in-re-berubari-union-case-1960-legislative-action-is-necessary-for-the-implementation-of-agreement-relating-to-berubari-union/ |date=2020-03-25 }}
 * [https://indiankanoon.org/doc/1120103/  The Berubari Union And ... vs Unknown on 14 March, 1960 - காணொலி] {{த}}
 
 [[பகுப்பு:இந்திய அரசியல்]]
 [[பகுப்பு:இந்தியச் சட்டத்தில் முக்கிய வழக்குகள்]]